หวั่นโควิดกลายพันธุ์!!บาทเปิดตลาด 32.31 บาทต่อดอลลาร์ อ่อนค่า
เงินบาทเปิดตลาด 32.31 บาทต่อดอลลาร์ อ่อนค่าตามทั่วโลกรับความกังวลโควิดกลายพันธุ์
7 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 32.31 บาท/ดอลลาร์ ปรับตัวอ่อนค่าจากเย็นวานนี้ที่ระดับ 32.17 บาท/ดอลลาร์ เงินบาทปรับอ่อนค่าตามทิศทางค่าเงินสกุลส่วนใหญ่ของโลก หลังจากกลับมากังวลเกี่ยวกับโรคโควิด-19 กลายพันธุ์ ซึ่งอาจส่งผลกระทบต่อการฟื้นตัวของเศรษฐกิจโลก"นักลงทุนปิดความเสี่ยง สกุลเงินดอลลาร์แข็งค่าเมื่อเทียบกับสกุลเงินส่วนใหญ่ ยกเว้นสกุลเงินเยน"นักบริหารเงิน กล่าวปัจจัยที่ต้องติดตามคืนนี้ คือ รายงานการประชุมรอบล่าสุดของธนาคารกลางสหรัฐ (เฟด) นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.20-32.40 บาท/ดอลลาร์